stanford-oval/wikipedia huggingface dataset:
וילאמט (נהר)
הערות שוליים

↑  ההיסטוריה של נהר וילאמט, באתר פורטלנד, אורגון
| --- | --- |
בקרת זהויות :  NLI: 987007558404705171  LCCN: sh85146781  NARA: 10038543  VIAF: 315127421   WorldCat (עם VIAF): 315127421
השחר המוזהב

ערך זה עוסק באגודת סתרים שפעלה בבריטניה והתמקדה בתורת הנסתר ומיסטיקה. אם התכוונתם למשמעות אחרת, ראו .
צלב-ורד של מסדר השחר המוזהב
סמואל לידל מקגרגור מת'רס בתחפושת של נסיך מצרי במהלך טקס לכבוד האלה איזיס
שלדת המגן של המשורר האירי ויליאם בטלר ייטס, חתן פרס נובל לספרות לשנת 1923, בהיותו חבר במסדר ההרמטי של השחר המוזהב. יש לשים לב לשמות המלאכים המפורטים בשלדת מגן זו, לעובדה שמגן דוד חרות על השלדה ולכינוי אותו ייטס בחר לעצמו: Demon est Deus Inversus (השטן הוא האל במהופך).
השחר המוזהב (באנגלית: The Golden Dawn) או מסדר הרמטי של השחר המוזהב (Hermetic Order of the Golden Dawn) היה אגודת סתרים שהתמקדה בתורת הנסתר ומיסטיקה הרמטית שהתקיימה בבריטניה בין המחצית השנייה של המאה ה-19 ועד ראשית המאה ה-20. בין החברים הבולטים בה היו המשורר האירי ויליאם באטלר ייטס והמיסטיקן האנגלי אליסטר קראולי.
היסטוריה

מייסדי האגודה, ויליאם רוברט וודמן, ויליאם ווין ווסטקוט וסמואל לידל מקגרגור מת'רס היו אקדמאים (וודמן ווסקוט היו רופאים), בונים חופשיים וחברים ב"חברת מסדר צלב הוורד באנגליה" (Societas Rosicruciana in Anglia (S.R.I.A)). תאי האגודה שהקימו דמו ללשכות הבונים החופשיים, אלא שבניגוד לבונים החופשיים, הם קיבלו גם נשים לשורותיהם.
האגודה התחלקה לשלושה מסדרים. "השחר המוזהב", שנתן את שמו לאגודה כולה, שעסק בלימוד קבלה והגעה למודעות דרך ארבעת היסודות, אסטרולוגיה וקלפי טארוט. המסדר השני, "הפנימי" שנקרא בלטינית Rosae Rubeae et Aureae Crucis (ורד האודם וצלב הזהב) עסק בקסם, פאראפסיכולוגיה, מסע אסטראלי ואלכימיה. המסדר השלישי היה של ה"מפקדים הסודיים" (Secret Chiefs), ישויות קסומות אדירות כוח ששלטו במסדר ללא נוכחות גופנית, שליטתם התבטאה באמצעות ראשי המסדר השני (ה"צ'יפים").
כללי המסדר התגלו בכתב מוצפן ב-1887 בעיזבונו של הבונה החופשי קנת מקנזי ופוענחו על ידי ויליאם ויין וסטקוט וסמואל לידל מקגרגור מת'רס. בכתבים היה מוצפן גם שמה של מיסטיקנית גרמניה בשם אנה שפרנגל, שסייעה להם בתרגום ובהבנת הדברים.
ב-1888 הוקם בלונדון מקדש לאלה המצרית איזיס-אורניה לקיום טקסי המסדר, כפי שנמסרו בכתבים המוצפנים. באותה עת היה קיים רק המסדר הראשון, שההוראות לגביו התקבלו מן "המפקדים העליונים" בתיווכה של המדיום שפרנגל, אולם הקשר עמה נפסק ב-1891 באופן פתאומי. ב-1892 הודיע מת'רס שהמפקדים העליונים יצרו עמו קשר ישיר ומסרו את הטקסים והנהלים שאפשרו את הקמתו של המסדר הפנימי. וסטקוט התנגד ליצירת המסדר הפנימי וניתק כל קשר עם המסדר. פילוג נוסף אירע כאשר אליסטר קראולי פרש ב-1910 מהמסדר לאגודת סתרים אחרת בשם OTO, תוך שהוא מגלה חלק מסודות מסדר השחר המוזהב, דבר שגרם לקרע בינו ובין מת'רס.
בשנות ה-90 של המאה ה-19 היו במסדר מאות חברים והייתה לו השפעה על תפיסות של התקופה הוויקטוריאנית. היה קשר בין המסדר ובין ההתעוררות הגואה בציבור אחר מופעים על-חושיים, כגון מופעי היפנוזה, תקשורת עם המתים באמצעות מדיום, העלאת רוחות באוב ועוד. בשל הזיקה ל"קסם מצרי", טקסים מצריים ואסתטיקה מצרית עורר המסדר עניין באגיפטולוגיה בפרט ובארכאולוגיה בכלל בקרב שכבות נרחבות בציבור הבריטי של התקופה.
למסדר הייתה השפעה של ממש על אישים רבים בתקופה הוויקטוריאנית, גם אם רשמית לא היו חברים בשורותיו. כך למשל ג'ון רונלד רעואל טולקין, ק.ס. לואיס (מחבר "דברי ימי נרניה") וארתור קונאן דויל (מחבר "שרלוק הולמס").
מוראות מלחמת העולם הראשונה הביאו את המסדר לקיצו. דת הכישוף הנאו-פגנית ויקה היא המשך של מסורות ששורשן בשחר המוזהב.
מקורם של "הכתבים המוצפנים"

מספר תאוריות הועלו בקשר למקורם של הכתבים המוצפנים שהיוו את התשתית ליצירת אגודת הסתרים
פסאודואפיגרפיה שנוצרה על ידי וסטקוט עצמו לבדו או יחד עם קנת מקנזי (שבעזבונו נמצאו).
יצירה גרמנית במקורה, שמבטאת חוקים של מסדר גרמני סודי, נצר למסדר צלב-הוורד ששם הקוד שלו או של מפקדו הסודי היה "שפרנגל".
הכתבים המוצפנים הם כתבים עתיקים אמיתיים של חברת מסדר צלב הוורד באנגליה, שעברו בסודיות בין חברי המסדר עד שבשלה העת להתגלותם.
הכתבים המוצפנים הם בעצם תקנון של מסדר יהודי-בווארי (Die Goldene Dammerung) עתיק וסודי. היהודים הקימו את המסדר כיוון שהבונים החופשיים לא קיבלו לשורותיהם יהודים. לפי תאוריה זו הגברת שפרנגל הייתה יהודייה והיא נרצחה בגרמניה לאחר יצירת הסניף הבריטי.
תפיסה ושיטה מאגית-פילוסופית

אנשי השחר המוזהב טענו כי כל מסורות הקסם, הכישוף, המיתוסים והדת של כל התרבויות בעולם הן ביטוי משובש במידה זו או אחרת של אמת קדומה מאוחדת שהייתה נחלתם של חכמים נבחרים. כיוון שאמת קדומה זו כוללת ידע רב עוצמה אודות העולם המציאותי והאלוהי, חוקיו ודרכי הפעולה בו, הוא עלול להיות מסוכן בשימוש לא נאות או על ידי אנשים לא ראויים. לכן נשמר הידע בחשאי, הועבר בדרך של היכרות אישית בין מורה לתלמיד, לאחר שעמד המורה על מידתו הרוחנית של התלמיד והוצפן במסרים נסתרים שהועברו דרך מיתוסים ופולחנים שונים, כל עם לפי רמתו. בעת המודרנית, האמינו ראשי המסדר, בשלו התנאים לשחזר את הידע הקדום, כי האנושות הגיעה לשלב התפתחותי המאפשר לה ליהנות סוף סוף מן התבונה.
הדרך להבין את המסרים השונים הטמונים בתרבויות השונות היא על ידי שחזור של המערכת הסמלית המקורית. זאת ניתן לעשות על ידי יצירת שיטה מאורגנת של התאמת סמלים. מקור חשוב לשיטה, מקור טהור ולא משובש הוא תורת הקבלה. מקור שני היה קלפי הטארוט. במקביל נבנתה מערכת המגדירה את הכוחות המאגיים השונים ואת שלבי ההתפתחות הרוחנית שעל התלמיד לעבור כדי להשתמש בהם.
בבסיס שיטת התאמת הסמלים ניצב עץ הספירות הקבלי, המחבר עשרה עיגולים הנקראים "ספירות", המבטאות כל אחת רובד בהופעת האלוהות. בין עיגולי הספירות מחברים 22 נתיבים לפי אותיות הא"ב העברי. לכל נתיב מותאמת משמעות מיסטית. לפי תורת השחר המוזהב, זהו המבנה הקומפקטי, הטהור והמדויק ביותר של המציאות ואליו קיימת התאמה סמלית של קלפי טארוט, בעזרתה ניתן לפענח את המסרים ולפעול פעולה מאגית.
כדי להתאים את קלפי הטארוט לעץ הספירות, הכניסו אנשי השחר המוזהב שינויים בקלפי הטארוט הצרפתיים שהיו מוכרים עד אז. הם הצדיקו את התיקונים בכך שבמהלך הדורות נכנסו בחפיסה טעויות ושיבושים של מעתיקים. חברי השחר המוזהב, יצרו חפיסת קלפי טארוט חדשה שנבנתה על פי עץ הספירות ושיטת ההתאמות. לא שרד אף עותק של חפיסת המסדר, בין אם כי לא התקיימה חבילה שלמה מעולם, ובין אם בגלל סיבות כמו הקפדה על חשאיות.
לקריאה נוספת

"מעבר מהאלכימיה לטארוט של ימינו". בתוך: נצר רות. הקוסם, השוטה והקיסרית. מודן. עמ' 126–129
King, Francis, ed. (1997). Ritual Magic of the Golden Dawn: Works by S. L. MacGregor Mathers and Others. Destiny Books. ISBN 0-89281-617-1
Israel Regardie, Cris Monnastre, Carl Llewellyn Weschcke, The Golden Dawn : A Complete Course in Practical Ceremonial Magic ISBN 0-87542-663-8
R.A. Gilbert, Golden Dawn Companion ISBN 0-85030-436-9
R. A. Gilbert, The Golden Dawn : Twilight of the Magicians ISBN 0-85030-278-1
Ellic Howe, The Magicians of the Golden Dawn: A Documentary History of a Magical Order 1887-1923 ISBN 0-87728-369-9
Darcy Kuntz (Editor), Complete Golden Dawn Cipher Manuscript
Darcy Kuntz, The Golden Dawn Source Works : A Bibliography
Darcy Kuntz (Editor), Golden Dawn Sourcebook
Mary K. Greer, Women Of The Golden Dawn ISBN 0-89281-516-7
Mary K. Greer & Darcy Kuntz, The Chronology of the Golden Dawn ISBN 1-55818-354-X
Israel Regardie, What You Should Know About the Golden Dawn ISBN 1-56184-064-5
Darcy Kuntz, The Golden Dawn Court Cards (Golden Dawn Studies No 5) ISBN 1-55818-336-1
Aleister Crowley, The Autohagiography of Aleister Crowley
הערות שוליים

↑  תמליל הרצאה הדנה בנושא, חיבור אודות הקשר בין טולקין, לואיס ואגודת האינקלינגס למסדר
↑  ביוגרפיה של דויל
↑  Nā Hālau ʻĀha Hūi Lanakila, Tony Fuller ~ The Elusive Tarot of the Golden Dawn – A Small Part of a Solution, Sanctuary of Horus Behdety, ‏2015-06-15 (באנגלית)
| --- | --- |
בקרת זהויות :  NLI: 987007262501505171  BIBSYS: 99023860  BnF: cb11931577p (data)  GND: 2088985-9  ISNI: 0000 0001 2315 2849  LCCN: n50064303  NKC: kn20060425005  NLA: 35189787  SUDOC: 027228150  VIAF: 141032362   WorldCat (עם VIAF): 141032362
התקליט השני

התקליט השני הוא אלבומה השני של הזמרת סי היימן, שיצא בשנת 1988.
ביולי 1988 הוקלטו שתי הופעות של היימן והלהקה במועדון "צוותא" תל אביב, ישירות לאולפן "די. בי." הסמוך. מתוך הקלטות אלה הופק אלבומה "התקליט השני" (יזהר אשדות הפיק את המופע ועיבד את השירים עם חברי הלהקה).
מתוך האלבום הצליחו השירים: "משוטטת" ו-"עולם תעשייתי". השיר "יורים ובוכים" נכתב על רקע האינתיפאדה הראשונה ונפסל לשידור בגלי צה"ל. היימן לא משלבת כיום את השיר בהופעותיה. כמו כן נכללו באלבום חידושים לשירים: "כמו צמח בר" של רחל שפירא שהולחן על ידי אביה של סי היימן, "שחק אותה - גלגל אותה" של שלום חנוך.
שירים נוספים שהוקלטו באותן הופעות הופיעו שש שנים אחר כך כבונוס בתקליטונים של היימן: "פרפר אל האור", "רק מתוך שינה", "שבור קיר" וגם "Will You" של הייזל אוקונור.
שירי האלבום

| מס' | שם | משך |
| --- | --- | --- |
| 1. | עולם תעשייתי  | 4:51 |
| 2. | מריונטה  | 3:36 |
| 3. | משוטטת  | 4:00 |
| 4. | באת אלי  | 4:30 |
| 5. | יורים ובוכים  | 4:14 |
| 6. | קרוב לקצה  | 4:13 |
| 7. | כמו צמח בר  | 5:14 |
| 8. | בוא נבכה אהובי  | 4:35 |
| 9. | אבודה בעיר  | 3:15 |
| 10. | שחק אותה - גלגל אותה  | 5:30 |
| משך כולל: | משך כולל: | 43:31 |
כל המילים והלחנים: סי היימן, מלבד: "כמו צמח בר" (רחל שפירא — נחום היימן) ו-"שחק אותה - גלגל אותה" (מילים ולחן שלום חנוך).
בתקליט: שירים 1–5 - צד א', שירים 6–10 - צד ב'.
משתתפים באלבום

הפקה מוזיקלית - יזהר אשדות.
עיבודים - יזהר אשדות ולהקה מקומית.
משתתפים באלבום > נגנים

להקה מקומית:
רן עפרון - קלידים, קולות.
קובי אייזנמן - גיטרה חשמלית, קולות.
מישל עמר - תופים.
צוף פילוסוף - גיטרה בס, קולות.
סי היימן - מפוחית, פסנתר וקולות.
משתתפים באלבום > קרדיטים

הוקלט בהופעה חיה ב-"צוותא" ת"א, ישירות לאולפני D.B. יולי 1988, על ידי גילי תורן ויזהר אשדות.
בישול וחיתוך - יזהר אשדות וגיל תורן.
עוזרי טכנאי - גילי אוריאל, מירון יניב, ערן שפר, אוסנת שילוח, ויקו שהרבני.
מפיק בפועל - זאב אולמן.
מזכירת הפקה - רות שלכטמן-בוקובזה.
רכזת הפקה בפועל - יסמין ליפשיץ (טדי הפקות).
עיצוב עטיפה - סטודיו רום.
תצלומים - עטיפה קדמית ואחורית - אביבית גולן; אינסרט - מיכל היימן.
הפקה אמנותית - סי היימן.
משתתפים באלבום > השתתפו בהקלטת המופע

חברת הגברה "מזוז".
רמי איילי - סאונד במה ואולם.
אייל שוורץ - תכנון במה ותאורה.
ראש צוות במה - תמיר ברזילי.
צוות במה - ד"ר יואב רב-קוק, שמעון, דני, בריאן, אלי, יואב ב'.
כלי נגינה "מרום" - גיטרות ומפוחיות.
נטע רמון - הלבשה מטעם "הוניגמן".
מרקו-אופן (Open) - תספורות ותסרוקות.
התקיפה הצבאית הבין-לאומית בלוב (2011)

התקיפה הצבאית הבין-לאומית בלוב הוא מבצע בין-לאומי שנועד לאבטח אזורים אסורים לטיסה בלוב, על פי החלטה 1973 של מועצת הביטחון של האו"ם מיום 17 במרץ 2011, שהתירה למדינות החברות לנקוט "בכל אמצעי דרוש" כדי למנוע מכוחות הביטחון הנאמנים למועמר קדאפי, שליט המדינה, לפגוע באזרחים באמצעות תקיפות אוויריות על רקע ההתקוממות בלוב (2011), במהלכה ניהלו מורדים חמושים קרבות עזים מול צבאו של קדאפי ואף כבשו ערים חשובות ואזורים נרחבים.
רקע

החלטת המועצה התקבלה לאחר סדרה של כישלונות מצד המורדים, שמחו ומרדו בקדאפי בעקבות אפקט דומינו שנוצר מההפיכות בתוניסיה ובמצרים במסגרת גל המחאות בארצות ערב (2011-2010). סדרת הכישלונות הביאה להשתלטות מחדש של כוחות הנאמנים לקדאפי על האזורים שנכבשו בידי המורדים, וכן לאיום מפורש של קדאפי שלא להראות "שום רחמים" כלפי המורדים, וזאת בטרם כניסתו למעוז המרכזי והאחרון של המורדים בבנגאזי.
דחיפה משמעותית נוספת לקבלת החלטה במועצת הביטחון הייתה הקריאה של הליגה הערבית, ימים לפני ההצבעה, בתמיכה באזור אסור בטיסה. לאחר קבלת החלטת האו"ם לאבטחת אזור אסור לטיסה בלוב, הודיע שלטון קדאפי בטריפולי על הפסקת אש, אולם דיווחים מהשטח הראו כי אינו מיישם אותה ואף מגדיל לעשות בתקיפה של בנגאזי, למרות שהכריז שלא ייכנס לשם.
ההחלטה ואכיפתה

ההחלטה הוצעה על ידי לבנון והתקבלה בתמיכה של עשר מדינות חברות, והימנעות של חמש מדינות: ברזיל, סין, הודו, רוסיה שהתנגדו להתערבות צבאית במדינה ריבונית, וגרמניה שהצהירה כי אינה רוצה להשתתף במבצע צבאי בלוב, אך מכירה בצורך לפעול בנידון.
המועצה פירטה רשימה של פעולות שכוללות הקפאת נכסים ואמברגו על מכירת נשק, אך גם התירה שימוש בכח הזרוע, אם נחוץ. בערב 18 במרץ, לאחר מתן אולטימטום קודם על ידי נשיא ארצות הברית ברק אובמה מתוקף תפקידו כמפקד העליון של הכוחות המזוינים של ארצות הברית, החלה התקיפה הצבאית הבין-לאומית בלוב.
במהלך ליל 25 במרץ העבירה ארצות הברית את הפיקוד על אבטחת האזור האסור לטיסה לידי נאט"ו, כאשר הפיקוד לכוחות הקרקע נותר בידי כוחות הקואליציה. שמו של מבצע נאט"ו הוא "מבצע מגן מאוחד" (Operation Unified Protector), הכולל אחריות על אמברגו נשק ואכיפת הסגר האווירי.
בנוסף לאכיפת אזור אסור לטיסה בלוב, הפגיזו מטוסי הקרב וספינות המלחמה של נאט"ו את בירת לוב ומעוז קדאפי ותומכיו, העיר טריפולי. ההפגזות נועדו לערער את היציבות של שליטת קדאפי בעיר ואף להורגו. במהלך ההפגזות נהרג אחד מבניו של קדאפי כשהופגז מתחם באב אל-עזיזיה, בו הוא שהה עם משפחתו.
ב-27 במאי הופעלו, בפעם הראשונה, מסוקי קרב של צרפת ובריטניה בתקיפה בלוב.
שם הקוד שניתן להשתתפות ארצות הברית במבצע, כמו גם של איטליה, נורווגיה ודנמרק, הוא "שחר האודיסיאה" (אנגלית: Operation Odyssey Dawn). השתתפותה של בריטניה בפעילות זו קרויה "מבצע אלאמי" (Operation Ellamy), בקנדה – "מבצע מובייל" (Operation MOBILE), והצרפתית "מבצע ארמאטאן" (Opération Harmattan).
התנגדות להתערבות הצבאית

בזמן המלחמה נטען כנגד כוחות נאט"ו וארצות הברית כי הן יוצאות להילחם נגד משטר קדאפי ממניעים כלכליים ואינטרסים משלהן (הקשורים באספקת נפט ובתוכנית הכלכלית של קדאפי ליצירת מטבע אפריקאי) וכי מתבצעות תקיפות נגד אזרחים ומתקנים שאינם צבאיים שגורמות להרס המדינה.
ראו גם

ההתקוממות בלוב (2011)
החלטה 1973 של מועצת הביטחון של האו"ם
הערות שוליים

↑  לוב מאיימת: אם נותקף, נתקוף מטרות אזרחיות וצבאיות, באתר הארץ, 17 במרץ 2011
↑  מועצת הביטחון נתנה אור ירוק לתקיפה בלוב, באתר ynet, 18 במרץ 2011
↑  גרמניה: איננו מעוניינים להשתתף בפעילות צבאית בלוב, באתר ynet, 18 במרץ 2011
↑  BBC News – Libya UN Resolution 1973: Text analysed
↑  בכיר בברית נאט"ו: נקבל את הפיקוד על המבצע הצבאי בלוב, באתר הארץ, 25 במרץ 2011
↑  עמית ולדמן, ‏קדאפי: "ארצות הברית של אפריקה", באתר ‏מאקו‏, 2 בפברואר 2009
↑  יצחק בן-חורין, וושינגטון, 'אובמה יצא למלחמה בלוב ללא הרשאת הקונגרס', באתר ynet, 19 ביוני 2011
מטוס קרב מסוג מיראז' 2000 של חיל האוויר האמירי של קטר מפקח על האזור האסור לטיסה בלוב
הפורום הדיגיטלי – שומרים על הילדים ברשת

| --- | --- |

 פעילות:  הפחתת פגיעות בילדים ונוער במרחב הווירטואלי
 מדינה:  ישראל ישראל
 מייסדים:  יוסף שפייזר, אוהד עזרן
 תקופת הפעילות:  2018–הווה (כ־6 שנים)
 digitallforum.com
 
הפורום הדיגיטלי – שומרים על הילדים ברשת (ע"ר) פועל מאז 2018 (נרשם כעמותה ב-2019) להפחתת פגיעות בילדים ונוער במרחב הווירטואלי. מטרת הפורום להפוך את מרחב רשת האינטרנט בישראל למקום מוגן ובטוח. הפורום פועל במודל רב מסלולי של הרצאות וסדנאות המכשירות מחנכים, הורים וילדים לשימוש מושכל ופורה במרחב הדיגיטלי. הפורום מאגד לתוכו ארגונים הפועלים בנושא מוגנות ילדים ברשת ביניהם ארגון "לוקחים אחריות", "נתיבי רשת", "העמותה הישראלית לאקטיביזם חברתי" ועוד. הפורום הוביל מספר מאבקים ושינויים לאומיים בנוגע למוגנות ילדים ברשת.
רקע

הפורום הדיגיטלי הוקם על ידי יוסף שפייזר ואוהד עזרן ביולי 2018, לאחר שבוועדת הכלכלה של הכנסת הוצגו נתונים חמורים על גיל החשיפה הממוצע לפורנוגרפיה בישראל. על פי הנתונים גיל החשיפה הממוצע בישראל הוא גיל 8. בטור שפרסם שפייזר שבועיים לאחר מכן הוא שיתף על שיחה שהתרחשה בסלון בין חבריו, בו שיתפו מורים ורכזי חינוך על תופעה של צריכת פורנוגרפיה פומבית של ילדים בספסלים האחוריים שבכיתה. צוותי ההוראה מצאו עצמם נבוכים מול התופעה כיוון שאין לכך נהלים ברורים במשרד החינוך. כבר אז החל לעקוב אחר התופעה וגילה שממדיה חמורים יותר, ושמגמת גיל החשיפה הולכת ופוחתת וגרף ההתמכרות הולך ועולה. שפייזר כתב פוסטים ברשתות החברתיות שחשפו לציבור את הנתונים שהוצגו, וקרא להקים פורום המאגד לתוכו את כלל הארגונים הקיימים בנושא מוגנות ילדים ברשת על מנת לייצר אפיקי מאבק בכוחות משותפים. מאז הוביל הפורום הדיגיטלי מאבקים ציבוריים נרחבים בנושא מוגנות ילדים ברשת שהובילו לשינויי מדיניות בנושא. בשנת 2019 נרשם הפורום כעמותה ברשם העמותות.
מטרת הפורום

להוריד את ממדי הפגיעות ברשת על ידי שילוב של שני אפיקים:
הנגשת ידע וכלים וחינוכיים שיעזרו לשמור על ילדים ונוער מפני פגיעות ברשת ובמדיה - זאת על ידי הרצאות, סדנאות ומפגשים עם הורים, ילדים, מטפלים ואנשי חינוך. הפורום פועל כיום עם כל חלקי ומגזרי החברה הישראלית בכל רחבי הארץ.
העלאת השימוש במסנני תוכן ואמצעים טכנולוגיים המשמשים לבקרה על התוכן במכשירים הסלולריים השייכים ילדים ונוער.
נתונים

בשל החשיפה הרבה וחוסר הכלים הביקורתיים, ילדים רבים מפתחים התמכרות לפורנוגרפיה או להתנהגויות מסכנות אחרות, כבר לפני גיל ההתבגרות. נתונים שעולים מארגונים וממחקרים מראים קשר בין עלייה בחשיפה לפורנוגרפיה לבין הטרדות ופגיעות מיניות בין ילדים בישראל ובעולם.
סקר של מכון סמית פרסם:
עד גיל 13 - 71% מהילדים מספרים שגלשו לאתרי פורנו (2 מכל 3 ילדים בישראל).
גילאים 11–16 - 53% מהבנים ו-39% מהבנות תופשים את הפורנוגרפיה כתיאור אמיתי של יחסי מין.
גילאים 13–14 - 39% מהילדים ענו שהם מעוניינים לחקות את ההתנהגות הפורנוגרפית שצפו בה.
כמו כן, המכשירים הסלולריים משמשים כר פורה להתנהגויות אלימות, לביוש ולחרמות. בשל מאפייני התקשורת הסלולרית ויכולות ההפצה הרחבות של אינפורמציה, התנהגויות אלה מהוות גורם לדחק רגשי בקרב ילדים ולפגיעות רחבות היקף בעלות תפוצה בית ספרית ואף קהילתית. כמו כן נמצא שילדים בבתי ספר יסודיים הם האוכלוסייה שמדווחת בהיקף הרחב ביותר על פגיעה מהתנהגויות כאלה. לאחר תהליך חשיבה מעמיק בין הגופים בפורום, נבנה סל התמגנות חדשני ומקיף לבתי הספר היסודיים שפועל עם כלל הגורמים במוסד - צוות ההנהלה, הצוות החינוכי, ההורים והתלמידים. הסל כולל מגוון פעילויות ייחודיות ואפקטיביות.
בשנת 2022 חשף אוהד עזרן ממייסדי הפורום את שלושת המגמות המובילות בתחום מוגנות הילדים ברשת בישראל:
גיל חשיפה מהמקודמים בעולם (סביב גיל 8) לתכנים פורנוגרפיים קשים.
ייצור תכנים פורנוגרפיים על ידי ילדים ובני נוער. לפי מבקר המדינה כרבע מהפוגעים הפליליים בנוגע לסרטונים ברשת בישראל הם ילדים. ילדים אלו מצלמים את עצמם ואת חבריהם וחברותיהן במצבים אינטימיים או בעירום ושולחים את הסרטונים על מנת לייצר שיימינג מיני.
עליה חדה בזנות הדיגיטלית בישראל: בני נוער רבים מתפתים לפתוח חשבונות באפליקציות שמניבות להם הכנסה עבור תכנים אינטימיים. הבולטת שבהם היא אפליקציית אונליפאנס. על אף חזותה הנייטרלית, קרוב לתשעים אחוז מהמנויים שם עוקבים אחר תוכן פורנוגרפי בייצור אישי.
פעילות

מיד לאחר הקמת הפורום הדיגיטלי נערכה ההפגנה הדיגיטלית הראשונה בישראל, בה קראו אלפי הורים מכל הארץ לראשי חברות ספקי שירותי האינטרנט והתקשורת הסלולרית בישראל ליישם את החוק בדבר הצעת תוכניות סינון תכנים באינטרנט בעת רכישת מכשיר סלולרי לקטין. בהפגנה הדיגיטלית נשלחו כמאה עשרים אלף מיילים לכל ראשי חברות הסלולר ולבכירים במשרד התקשורת. עקב כך, החל מנכ"ל משרד התקשורת במעקב צמוד אחר חברות הסלולר וחשף התנהלות מגמתית של החברות כך שתוכניות הסינון הוצנעו והוערמו קשיים על הרוכש בעת שביקש התקנת תוכנות סינון על המכשיר. חברות הסלולר נקנסו בכעשרים מיליון ש"ח באופן כולל, ובשלוש פעימות שונות. בנוסף, הפצירו חברי הפורום בשר החינוך נפתלי בנט ולאחריו הרב רפי פרץ, להחיל תוכנית מוגנות לאומית במשרד החינוך. בוועידת המשפיעים לשנת 2019 הכריז שר החינוך הרב פרץ על תוכנית מוגנות כללית במשרד החינוך, בתוכה תקציבים להכשרת צוותי ההוראה במשרד, הכשרה להורים, ואיסור על הכנסת טלפונים חכמים לשטח בית הספר בזמן הלימודים.
הפורום הדיגיטלי מעביר שלל סדנאות והכשרות למורים והורים בהובלת יוסף שפייזר וד"ר עידית סולקין בכל הארץ והוא נותן דגש לעדכונים הטכנולוגיים בכל הנוגע לסינון ובקרת הורים. הפורום עוקב ומעדכן אחר אפליקציות חדשות בשוק אותן הוא מזהה כפרוצות בנוגע למוגנות ילדים, בכל הנוגע לשיימינג, אלימות, התמכרות, פורנוגרפיה ופדופיליה. מאז שנת 2020 מתמקד הפורום הדיגיטלי בעידוד פיתוחים טכנולוגיים בנושא מוגנות, מתוך הבנה שיש לעודד יזמים ישראליים להתחרות באיכות הסינון ובאפשרויות השונות של בקרת הורים המוצעות בשוק, במטרה להגן על ילדים ובני נוער באופן איכותי וחדשני ככל הניתן.
ביוני 2020 הוציא תאגיד השידור הציבורי סרטון על פי נתונים שקיבל מהפורום הדיגיטלי, וחשף את תופעת החשיפה המוקדמת של ילדים לתכנים פורנוגרפיים ואת העלייה בייצור של תכנים כאלה על ידי ילדים ובני נוער. הסרטון זכה למאות אלפי צפיות ושיתופים בכל הרשתות החברתיות.
לקראת פתיחת שנת הלימודים ה'תשפ"א הוציאו הפורום הדיגיטלי בשיתוף בית הלל - הנהגה תורנית קשובה קול קורא למודעות הורית לשמירה על ילדים ברשת.
פעילות > דו"ח מבקר המדינה

בפברואר 2022 פרסם מבקר המדינה דו"ח מקיף וראשוני אודות מוגנות ילדים במרחב המקוון. בין היתר הסתייע המבקר בנתונים שפרסם הפורום הדיגיטלי ואף נועץ עמם. ממצאי הדוח תמכו בפרסומי הפורום הדיגיטלי במשך השנים:
1. גיל החשיפה בישראל לתכנים פוגעניים הוא מהמוקדמים בעולם, בכיתות הנמוכות של בתי הספר היסודי.
2. מגמה גוברת של יצירת תכנים פורנוגרפיים בין ילדים ובני נוער. על פי מבקר המדינה, כרבע מהקורבנות בתיקי הסרטונים הם ילדים. וכחמישית מהפוגעים הנם ילדים.
3. ביקורת חריפה על מוקד 105 ויעילותו בנושא המוגנות. לפי המבקר רוב התיקים בתחום הפגיעה ברשת נסגרים היות שהיקף הפגיעות הוא רחב מידי עבור המוקד.
4. מאות מנהלי בתי ספר שהשתתפו בכתיבת הדו"ח העידו כי בית ספרם אינו מקום מוגן עבור ילדים. וכי אין להם כלים להתמודדות מול הפוגעים והנפגעים.
פעילות > גלגל הצלה

ביוני 2021 הוקם ארגון הנוער 'גלגל הצלה'. הארגון הוקם על ידי מאות בני נוער ובשיתוף הפורום הדיגיטלי במטרה לסייע לבני נוער וילדים להציף את המודעות לסכנות ברשת. הארגון מוביל כנסים בכל הארץ, הרצאות, וטכנולוגיות התמגנות בסיסית ומתקדמת. רוב מוחלט של הפעילים בארגון הם בני נוער, וזהו ארגון הנוער הראשון מסוגו בישראל שעוסק בבעיית המסכים.
פעילות > הישגים

מחאת אלפי חברי הפורום הובילה להצלחה בכמה נושאים:
משרד התקשורת קנס את חברות התקשורת במיליוני ש"ח בעקבות הצנעת מסלולי סינון.
החברות החלו להמליץ לרוכשים חדשים על האפשרות קבלת סינון תכנים לקטינים באינטרנט.
החברות פנו בהודעה במסרון ובדואר ללקוחותיהם וידעו אותם על האפשרות קבלת סינון תכנים לקטינים באינטרנט.
משרד החינוך פרסם תוכנית מוגנות לאומית בבתי ספר.
איסור שימוש בטלפון חכם בבתי הספר היסודיים.
העברת תכנים על מוגנות קטינים באינטרנט.
הצפת תכנים בעייתיים ברשתות החברתיות וקריאה פעילה להורים לדווח עליהם ברשת. פעילויות אלו הובילו לביטול הופעותיו של דודו פארוק בין היתר.
בשנת ה' תש"פ הודיעו תנועות הנוער בני עקיבא, עזרא אריאל והצופים כי נושא המוגנות ברשת יהווה נושא תוכן מוביל, לאור מפגש משותף של רכזי התנועות עם חברי הפורום הדיגיטלי. כמו כן, מחזיקת תיק החינוך בעיריית ירושלים, חגית משה, החליטה שנושא המוגנות ישולב בכל מערכות החינוך בעיר.
בפברואר 2022 פרסם מבקר המדינה דו"ח מקיף וראשוני אודות מוגנות ילדים במרחב המקוון. בין היתר הסתייע המבקר בנתונים שפרסם הפורום הדיגיטלי ואף נועץ עמם. ממצאי הדוח תמכו בפרסומי הפורום הדיגיטלי במשך השנים.
הערות שוליים

↑  הפורום הדיגיטלי - שומרים על הילדים ברשת / The Digital Forum, באתר פייסבוק, ‏23 בדצמבר 2018
↑  "ילדים נחשפים לפורנוגרפיה מגיל 8": דיון סוער על חוק סינון אתרים, באתר כיפה, ‏10 ביולי 2018
↑  יוסף שפייזר, באתר פייסבוק
↑  גלי לויטה ליבוביץ, צפיה בפורנו בגיל 9? הורים, תתפלאו, זה קורה ממש מתחת לאף שלכם, באתר Xnet‏, 1 במאי 2018
↑  כלים מהירים להורים למוגנות ילדים ברשת, אוהד עזרן בראיון ל'חשבון פתוח', נבדק ב-2022-08-25
↑  ההפגנה הדיגיטלית: דורשים מחברות הסלולר לסנן תכנים פורנוגרפיים לילדים!, באתר www.drove.com
↑  מפחדות מקנסות: חברות הסלולר מציעות להורים סינון אתרים בחינם, באתר ynet, 8 בינואר 2020
↑  יוסף שפייזר, פניה לרב פרץ: הגן על ילדי ישראל, באתר ערוץ 7 חדשות, פוליטיקה, תרבות, יהדות ועוד, ‏8 בינואר 2020
↑  חשיפת ילדים לפורנוגרפיה אצל ילדים, כאן 11
↑  הפורום הדיגיטלי - שומרים על הילדים ברשת / The Digital Forum, באתר פייסבוק
↑  נטלי מתוקו, המבקר: אחד מכל עשרה בני נוער חווה בריונות ברשת, אין מדיניות להגנה על קטינים ברשת, באתר כאן, ‏07 בפברואר 2022
↑  דו"ח מבקר המדינה על פגיעות ילדים במרחב המקוון, כאן 11
↑  גלגל הצלה, באתר גלגל הצלה מהפיכת הנוער (באנגלית)
↑    איריס ליפשיץ־קליגר, סינון תכנים חינם בחברות הסלולר? רק אם תתעקשו, באתר "ידיעות אחרונות", 25 באוגוסט 2019
↑  יעל אודם, ‏הורים יוזמים מאבק נגד פורנו ברשת, באתר ‏מאקו‏, 16 בספטמבר 2018
הרכב מדלפוי

| --- | --- |

 מידע כללי
 תאריך יצירה:  478 לפנה״ס? 
 טכניקה וחומרים:  ארד 
 ממדים בס"מ
 גובה:  182 ס״מ 
 נתונים על היצירה
 זרם אמנותי:  הסגנון המאופק 
 מיקום:  המוזיאון לארכאולוגיה של דלפי
 קואורדינטות:  38°28′49″N 22°29′59″E﻿ / ﻿38.48030556°N 22.49980556°E﻿ / 38.48030556; 22.49980556
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןהרכב מדלפוי(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןהרכב מדלפוי
 
"הרכב מדלפוי" (ביוונית: ἡνίοχος) או "הֶנִיוֹכוֹס" ("אוחז המושכות"; בתעתיק לטיני: Hêniokhos) הוא פסל יווני עשוי ברונזה משנת 474 לפנה"ס. זוהי אחת הדוגמאות היפות והבולטות לפיסול יווני בברונזה מהתקופה הקלאסית. הפסל התגלה בשנת 1896 בעת חפירות ארכאולוגיות במקדש אפולו בעיר דלפי, והוא מוצג במוזיאון הארכאולוגי בה.